39. ΑΠΟΦΑΣΗ ΥΠΟΥΡΓΟΥ ΑΝΑΠΛΗΡΩΤΗ ΕΘΝΙΚΗΣ ΟΙΚΟΝΟΜΙΑΣ Αριθ. Ε4/2290/Φ.40 της 8/28 Ιουν. 1983 (ΦΕΚ Β΄ 367) Συμπλήρωση απόφασης για τη ρύθμιση εξαγωγής εμπορευμάτων. Έχοντας υπόψη: 1.Τις διατάξεις του Νόμ. 936/79 «περί τροποποιήσεως και συμπληρώσεως των περί εξωτερικού εμπορίου διατάξεων». 2.Τις διατάξεις του Νόμ. 400/76 «περί Υπουργικού Συμβουλίου και Υπουργείων». 3.Τη Συνθήκη Προσχωρήσεως της Ελλάδος στις Ευρωπαϊκές Κοινότητες που κυρώθηκε με το Νόμ. 945/79. 4.Την Απόφασή μας αριθ. Ε4/10110/80 «περί ρυθμίσεως εξαγωγής εμπορευμάτων» όπως συμπληρώθηκε και τροποποιήθηκε μεταγενέστερα. 5.Τις διατάξεις του Π.Δ. 574/82 «περί ανακατανομής των αρμοδιοτήτων των Υπουργείων». 6.Τις διατάξεις του Π.Δ. 577/82 «περί μεταφοράς Υπηρεσιών στο Υπουργείο Εθνικής Οικονομίας από τα τέως Υπουργεία Συντονισμού και Βιομηχανίας και Ενεργείας καθώς και από το Υπουργείο Εμπορίου» και 7.Την ανάγκη στατιστικής παρακολούθησης των εξαγωγών ζάχαρης προς τρίτες χώρες, αποφασίζουμε: Συμπληρώνουμε την παραπάνω απόφασή μας αριθ. Ε4/10110/4.12.80 και ορίζουμε όπως από σήμερα οι εξαγωγές ζάχαρης εκ τεύτλων και καλαμοσακχάρου σε στερεά κατάσταση της δασμολογικής κλάσης 17.01 θα πραγματοποιούνται κατόπιν προηγούμενης θεώρησης από την Τράπεζα της Ελλάδος της σχετικής Δήλωσης-Τιμολογίου εξαγωγής κατά την προβλεπόμενη από την ανωτέρω απόφασή μας διαδικασία για τα προϊόντα εκείνα που περιλαμβάνονται στο συνημμένο στην απόφαση παράρτημα των ειδών που η εξαγωγή τους προς τρίτες χώρες τελεί σε επίβλεψη. - 743 11.Ζ.β.37-39 Οργάνωση εξωτερικού εμπορίου 